Document ID: 32007D0747

KOMISIJAS LĒMUMS
(2007. gada 19. novembris),
ar kuru atzīst sertifikācijas procedūras atbilstīgi 9. pantam Eiropas Parlamenta un Padomes Regulā (EK) Nr. 761/2001, ar ko organizācijām atļauj brīvprātīgi piedalīties Kopienas vides vadības un audita sistēmā (EMAS), un ar kuru atceļ Lēmumu 97/264/EK
(izziņots ar dokumenta numuru K(2007) 5291)
(Dokuments attiecas uz EEZ)
(2007/747/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 19. marta Regulu (EK) Nr. 761/2001, ar ko organizācijām atļauj brīvprātīgi piedalīties Kopienas vides vadības un audita sistēmā (EMAS) (1), un jo īpaši tās 9. pantu,
tā kā:
(1)
Komisija ir iepazinusies ar pārskatītiem starptautiskiem standartiem un sertifikācijas iestāžu akreditācijas prasībām Eiropā, kuri atbilst Regulas (EK) Nr. 761/2001 9. pantam, un tādēļ Komisijai tie jāatzīst.
(2)
Standarti un akreditācijas prasības, kas atzīti ar Komisijas 1997. gada 16. aprīļa Lēmumu 97/264/EK par sertificēšanas procedūru atzīšanu saskaņā ar 12. pantu Padomes Regulā (EEK) Nr. 1836/93, ar ko rūpniecības uzņēmumiem ļauj brīvprātīgi piedalīties Kopienas vides vadības un kontroles sistēmā (2), vairs netiek izmantoti, un tāpēc Lēmums 97/264/EK jāatceļ.
(3)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 761/2001 14. pantu,
IR PIEŅĒMUSI ŠO LĒMUMU.
1. pants
Regulas (EK) Nr. 761/2001 9. panta nolūkā Komisija atzīst šādus standartus un akreditācijas prasības, kas attiecas uz sertifikācijas iestādēm:
1)
Austrijas tiesību aktos: Vides pārvaldības likums (UMG BGBl.I Nr. 96/2001) tā attiecīgajā redakcijā, kura attiecas uz vides verifikācijas organizācijām un vides verificētājiem, kas ir fiziskas personas;
2)
Vācijas tiesību aktos: akreditācijas pamatnostādnes vides apsaimniekošanas sistēmu (VAS) sertifikācijas iestādēm un VAS sertificēšanas procedūrām, ko 1996. gada septembrī izdevusi Vācijas Federālā Vides, dabas aizsardzības un kodoldrošības ministrija un Ekonomikas ministrija un ko apstiprinājusi Vides inspekcijas komiteja saskaņā ar Vācijas EMAS Akta (Umweltauditgesetz) 21. pantu;
3)
akreditācijas prasības, kuru pamatā ir atbilstīgās pamatnostādnes, ko apstiprinājusi un publiskojusi Eiropas sadarbība akreditācijai (EA), un kuras attiecas uz ISO 14001:2004 minētajām sertifikācijas iestādēm, kas ir akreditētas saskaņā ar vienu no šiem standartiem:
a)
ISO/IEC 17021:2006 (Atbilstības novērtēšana. Prasības institūcijām, kas nodrošina pārvaldības sistēmu auditu un sertifikāciju);
b)
ISO/IEC Guide 66:1999 (Vispārējas prasības institūcijām, kas veic vides pārvaldības sistēmu (EMS) novērtēšanu un sertifikāciju/reģistrēšanu), līdz 2008. gada 15. septembrim.
2. pants
Lēmumu 97/264/EK atceļ.
3. pants
Šis lēmums ir adresēts dalībvalstīm.
Briselē, 2007. gada 19. novembrī

Labels: 7
4
20